Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Suurfavoriit Brasiilia alustas Kataris toimuvaid jalgpalli maailmameistrivõistluseid 2:0 võiduga Serbia üle. Richarlison kerkis kahe tabamusega Brasiilia kangelaseks.
Brasiilia ja Serbia kohtumine algas väga agressiivselt. Serbia mängis väga jõuliselt ega lasknud Brasiilial rünnakut üles võtta. Esimesel poolajal ei tekkinud kummalgi meeskonnal suuri võimalusi värava löömiseks. Parim hetk tekkis avapoolaja lõpupoole, kui brasiillased kombineerisid väga hästi kiirete lühikeste söötudega ning Raphinha sai üsna vabalt löögile, kuid löök oli pehme ning läks mööda maad värava keskele ja Serbia väravavaht püüdis selle kindlalt.

Teine poolaeg algas sarnaselt esimesele väga agressiivselt. Brasiilial hakkasid paremad võimalused tekkima ning 62. minutil lõi Vinicius Junior terava nurga alt ohtlikult peale. Serbia väravavaht tõrjus löögi, kuid pall põrkas otse Richarlisoni ette, kes lõi palli väravasse. 73. minutil sai Richarlison kirja oma teise värava, kui Viniciuselt tuli äärelt hea sööt penaltipunkti juurde Richarlisonile, kes lõi palli efektse poolkäärlöögiga väravasse.

Peale neid kahte väravat tekkis Serbial raskusi ning Brasiilia lustis väljakul aina rohkem. Serbia väravavaht Vanja Milinkovic-Savic tegi mitmeid häid tõrjeid ega lasknud enam ühtegi palli enda seljataha lüüa. Kohtumine lõppes Brasiilia 2:0 võiduga.

G-alagrupp

90:00

Brasiilia

2

62' Richarlison
73' Richarlison

2
:
0
0

Serbia

Brasiilia

62' Richarlison
73' Richarlison

Serbia

Enne mängu:

Viiekordset maailmameistrit Brasiiliat peetakse tänavusel turniiril suurfavoriidiks. Nende viimane triumf pärineb 2002. aastast, millest on möödas juba 20 aastat. MM-ile pääseti suuremate probleemideta, lõpetades oma alagrupi esimesena teise koha saanud Argentina ees.

Viimasel neljal suurturniiril on Brasiilia jõudnud veerandfinaali ning 2014. aastal oma kodumaal toimunud MM-il ka poolfinaali, kus saadi Saksamaalt häbistav 1:7 kaotus.

Serbia parim koht pärineb 1962. aastast, kui tuldi neljandaks, kuid siis kuuluti veel Jugoslaavia alla. 2010. ja 2018. aastal pääseti küll finaalturniirile, kuid alagrupist edasi ei jõutud. 2014. aastal Brasiilias toimunud turniirile Serbial asja ei olnud.

Brasiilia koondise nimekirjast leiab peaaegu igale positsioonile nimekaid mängijaid. Ründeliini veavad Vinicius Junior (Madridi Real) ja Neymar (Pariisi Saint-Germain). Poolkaitseliinis hoiavad asjad korras Casemiro (Manchester United) ja Fabinho (Liverpool) ning kaitses Eder Militao (Madridi Real), Marquinhos (Pariisi Saint-Germain) ning Thiago Silva (Chelsea). Väravasse on kaks head valikut Alissoni (Liverpool), Edersoni (Manchester City) näol.

Brasiilia ainukeseks murekohaks võib olla äärekaitsja positsioon. Alex Sandro (Juventus), Alex Telles (Sevilla), Dani Alves (Pumas) ja Danilo (Juventus) on küll kõik väga tuntud nimed, kuid Dani Alves oma 39-eluaastaga ei ole enam oma parimates mänguaastates. Lisaks ei ole Alex Sandro, Danilo ja Alex Telles viimastel hooaegadel olnud just kõige säravamas vormis.

Serbia võib siiski üllatada, kuna nende kaks ründajat Aleksandar Mitrovic (Fulham) ja Dušan Vlahovic (Juventus) on oma koduklubide eest löönud väga palju väravaid. Lisaks on Dušan Tadic (Ajax) väga ohtlik oma hea sööduoskuse ning ründajate leidmises osas. Nõrgimaks lüliks võib Serbia puhul pidada kaitseliini, kuid kogu võistkond koosneb siiski üle Euroopa suurtes klubides mängivatest meestest ning seetõttu on nad üllatusvõimelised.

Tasub mainida, et 2022. aasta MM-finaalturniirile pääses Serbia ilma ühegi kaotuseta. Oma alagrupis saadi kuus võitu ja kaks viiki ning edestati ka Portugali.
## Pealkiri:

user
Suurfavoriit Brasiilia alistas Richarlisoni väravatest Serbia
assistant